Velvet - Gumicukor - Hírek kávé mellé: Görög Zita elköltözött a férjétől
Hírek kávé mellé: Görög Zita elköltözött a férjétől
2016.07.27. 08:03
Csupán fél évvel ezelőtt házasodtak össze, mostanra azonban mégis annyira megromlott Görög Zita és férje, Koltay Tamás házassága, hogy különköltöztek egymástól, írja a Bors. A lap a pár egy ismerősére hivatkozva azt mondja, hogy valószínűleg nem tett jót nekik, hogy túl hamar költöztek össze. A szakítás után jó kapcsolatban maradtak egymással, harmadik fél biztosan nincs a képben.
A Bors írja azt is, hogy Czifra Noéminak - akit általában inkább Nóciként ismernek - , a napokban született meg második gyereke. A két kisfiú között 10 év korkülönbség van. A lap szerint a műsorvezetőnő már sokkal jobban van, az életét körülvevő bírósági hercehurca májusban ért véget.
A Blikk képeit az alábbi linken tekintheti meg arról, ahogy az állam által több mint egymilliárd forinttal támogatott Pappa Pia forgatása alatt Vajna Tímea megkezdte színészi karrierjét is. A lap úgy tudja, a történet szerint a barátnőivel jet-skin közlekednek a Parlament előtt, majd vízi rendőrök kezdik üldözni őket.